Ak sa ma to ešte raz spýtaš, už mi niečo bude.
Vyletela si na tlačovke na starostu.
- Ja... - Nechcem o tom hovoriť.
Prečo to nevieš pochopiť?
Nič nové.
S veliteľkou sa ti snažíme zachrániť prácu, ako vieme,
ale je to na starostovi.
Victoria Hughesová je dôležitou členkou hasičského zboru.
Crisis One je pre ňu osobný projekt.
Natoľko, že cítila potrebu verejne ma znemožniť.
Natoľko, že je ochotná zaň bojovať.
Ľudia, ktorí majú v rukách rozpočet, to videli.
Viete, že som mohol včerajší úspech využiť
- na získanie podpory? - Spravili by ste to?
Na získanie podpory ich projektov?
Toto je o postihu Hughesovej.
- Nie Crisis One ani... - Práve naopak, pán starosta.
Toto je o našej komunite.
O jednotlivcoch z nej, ktorým každý deň pomáhame.
To sa vám snažím vysvetliť.
V OHNI
MINULÚ JAR
Pomôže nám niekto?
Potkol sa a spadol na sklo.
Nie je to požiar. Ale vraj v dnešnej dobe riešite aj toto.
Áno, hasiči vždy riešili aj takéto prípady.
Nie za mojich čias.
Stále sú tvoje časy. Si starý, ale ešte si tu.
Mám 74.
Ale cítim sa na 200.
Ale vyzeráte super.
To vďaka diéte, čo držím.
- Vážne? - Hej.
- A to je aká? - Z ničoho nie dosť.
Nečakali by ste, že modelka a bezďák držia rovnakú diétu.
Prekvapenie.
Preto som vravel, aby sme šli sem.
Počul som o vašej klinike.
Máte jemnejšie ruky ako doktor pre veteránov.
Lebo mám rukavice.
Len žartuje, myslí si, že je vtipný.
Lebo aj som!
- Veterán? - Hej.
Bol som na dva turnusy v Afganistane.
Aj tuto mladý. Ja vo Vietname.
Ale tento...
Netúžite slúžiť svojej krajine?
Som hasič!
Dobre, hotovo.
Držte to v suchu.
Nech vám neodpadne obväz, aby sa to nezapálilo.
A niečo pre vás mám.
Áno.
Vidím, čo robíte.
Aj ja som spával na ulici.
Občas sa zíde mať vo vrecku tyčinku.
Nie sú veľmi dobré, ale v najhoršom pomôžu.
Boli ste bez domova?
Áno.
Ak budete niečo potrebovať, sme tu pre vás. Pomôžem vám vstať.
- Dobre. - No vidíte.
Určite sa ešte vrátime po nie veľmi dobré tyčinky.
Majte sa.
Počkať, ty píšeš dvoma prstami?
Nepíšem, len...
Vážne?
Dnes tu boli dvaja veteráni bez domova.
Starší a mladší.
Z dvoch rôznych vojen, obaja bez domova.
Prečo sa nestaráme o vlastných?
Snažím sa im pomôcť, ale úrad pre veteránov... Tieto vládne stránky!
Vieš, kde spávajú? Keď ich raz stratíš...
Na rohu jedenástej v parku.
Dobre.
Teda nie dobre, ale je to jeden z bezpečnejších kempov.
Ako vieš?
Môj brat má problémy.
A tak.
Výročná špagetová večera
Hej, hej. Stačilo! Čo sa to tu deje?
- Hej! - Nič pre dámu.
Okej a takýto sexizmus je pre dámu?
- Učí nás neslušné básničky. - Aha.
- Si zvedavá? - Iste.
- Tak to skúsim. - Hej.
Starý chlipník, ktorého každý znal,
našiel v sebe slušnosť, by hriechy zanechal,
no slasti sila ho pokorila, a tak sa ďalej ukájal.
Okej, máte aj lepšiu?
- Niekto predsa musí... - Toto ma naučil jeden barman.
Jeden chlapec menom Mex...
- Išiel... - Nie!
- Nie, nie. - Páčila sa ti!
Už si mi ju vravel a... Vetujem ju!
- Oci, prosím. - Toto je
komunitné stretnutie, nehodí sa to.
Teraz povedzte nejakú vy.
Rytier stál hrdo v pozore na stráži a prišla zima i hneď sa vystrašil.
No keď slečna krásna zadočkom zatriasla, dodala mu guráž, aby sa zas vzpružil.
Aj v stredoveku mali radi zadky.
To sa mi páči. Teraz ja.
Bol jeden milovník a žien mal more, no ich bod vždy márne hľadal hore i dole,
až mu jeho milá mapu nakreslila,
čo viedla k pokladu v jej nežnom lone.
- To je dobré. - Tá sa mi najviac páči.
Ďakujem.
Aj mne, tak si dajte pohov, vojak.
Vedela si, že vrany majú skvelú pamäť?
Ak nejakú naštveš, bude si tvoju tvár pamätať roky.
Neplánujem štvať vrany...
Je to epigenetika.
Ak sa ich pra-pra-prastarý otec vrana, s ktorým sa nikdy nestretli,
ani nežili v rovnakej dobe,
nejako správal, zrejme sa tak budú správať tiež.
- Okej. - Páči sa.
- Vďaka. - Nie je to zaujímavé?
A aj strašidelné?
- A šialené. - Bella, čo sa deje?
Prečo piješ priveľa whisky a rozprávaš o vranách?
Len myslím na brata.
Teda na celú moju rodinu. Dedičnosť, prostredie, to všetko.
Okej.
Bojím sa oňho.
Stalo sa niečo?
Nie.
Teda nič nové.
Žije na ulici a ja mu to dovoľujem.
Nedovoľuješ.
Nemôžeš ho nútiť do niečoho, čo sám nechce.
Ja som to mala rovnaké s Andreom.
Nie je to desivé?
Vyrástli sme v rovnakých rodinách ako naši bratia.
- Áno, ale sme iné. - Teraz áno.
Ale čo ak v nás tikajú bomby
ako v nich, len tie naše ešte nevybuchli?
Alebo horšie. Čo ak skončí bomba v našom dieťati?
Okej, okej.
Po prvé, duševné zdravie nie je tikajúca bomba.
A my navyše vieme, na čo si máme dávať pozor
práve kvôli našim rodinám.
A to isté spravíme aj pre naše dieťa.
V tomto si dobrá.
Viem.
Aj ty si v tom dobrá.
- V stresovaní pri bare? - Nie.
Už teraz je pre teba zdravie nášho budúceho dieťaťa prioritou.
Pre moju mamu to tak nebolo, ani pre tvoju.
Budeš skvelá mama.
Čo je?
Nevedela som, že to potrebujem počuť.
Je to pravda.
Dokelu s vranami.
Žiadne vrany!
Warren, potrebujem ťa! Pomoc!
Neviem, či si niečo dal, je úplne mimo.
- Nič som si nedal. - Arlo, počuješ ma?
Ak si si niečo dal, musíme to vedieť.
Nie, je čistý.
V poslednom čase má problémy, ale nedal...
- Dych cítiť ovocím. - Morris, je Arlo diabetik?
Áno, šetril si dávky inzulínu.
Morris, odstúp, prosím.
Morris, poď sem. Poď so mnou.
Arlo, hovor so mnou.
- Nezaspávaj. - Hej, Morris.
Si v poriadku?
Dobre.
Cukor v krvi vyše 700.
Je dehydrovaný. Možná hyperkalémia.
- Potrebujem sanitku. - Áno.
Monitor zapnutý.
- Poďme. - Káble zapojené.
- Čo sa deje? - Morris,
musí ísť do nemocnice.
Morris, ako dlho si šetrí inzulín?
Pár týždňov, možno dlhšie. Dochádzal mu.
Chcel, aby mu vydržal, nevedel zohnať ďalší.
- Nemôžeš ísť s nami. - Nerád je sám.
- Spanikári. - Budem s ním.
- Pozná ma. - Je to v poriadku.
Pôjdeme za nimi.
Poďme si sadnúť, Morris. Dobre?
Tak poď.
Nemá pulz, začínam s masážou srdca.
No tak, Arlo, už sme skoro tam.
No tak.
Poďme, nemocnica je blízko.
Dobre.
Warren.
Áno.
Dobre.
Umrel.
Morris, mrzí ma to.
Veľmi ma to mrzí.
Mrzí ma to.
Nie je to len o tom, že si rozumie s ľuďmi viac ako ktokoľvek iný,
ale učí to aj iných hasičov.
Skvelé, takže ju má kto nahradiť, keď sa zbavíme jej aj jej programu.
Crisis One nie je Hughesovej program.
Je to celomestská hasičská iniciatíva a hlavný dôvod
úspešného zásahu v Space Needle.
Očakávam, že hasičský zbor bude pokračovať v tejto práci rovnako,
ako keď na to nemali špeciálny názov.
Pri tom ako nám okresávate zdroje?
Posuňte mi stretnutie z 11:30.
MINULÉ LETO
Čakám na linke.
Úrad pre veteránske bene...
Haló?
Áno... Práve som s ním dohovoril.
Môžete... Nie, nenechávajte ma čakať!
Nenechávajte ma na linke!
Snažím sa Morrisovi zohnať veteránske ubytovanie už od jari.
Všade sú prekážky.
Neviem ani nájsť presné informácie,
tobôž podať žiadosť.
Riešiť veci s „vládou“ znamená papierovačky, až sa v nich budeš topiť.
Vieš si predstaviť, že by sme sa po službe nestali hasičmi?
Mohli sme na jeho mieste byť my alebo toľko našich známych.
Nevedela by som pracovať v korporáte alebo nedajbože so zákazníkmi,
keď som mala mozog nastavený na vojnu.
Bola som hrozne strnulá, snáď sa toho aj ty raz zbavíš.
Vrana k vrane.
Len sa mi páči byť raz vo vzťahu tá pohodová.
Pohodová... Nie si pohodová...
- Som nesmierne pohodová. - Ale nie...
Fakt som.
Okej.
Si tá pohodová, ale ja som ten vtipný.
Áno, to si.
A vieš čo ešte?
Si ten pozorný, trpezlivý,
neochvejný, milý...
...a ten, ktorého najľahšie zvedú pochvaly.
To áno.
- Haló? - Áno, áno.
- Haló? - Prosím, čakajte.
KLINIKA NA PAMIATKU Deana Millera
Nemôžem uveriť, že je tam možno bábätko.
- Naše bábätko. - Okej, nie, nie.
Prepáč, len sa teším.
Tak dlho po tom túžim,
že ak sa teraz začnem príliš tešiť,
skôr ako si budem istá, bojím sa, že to nezvládnem, ak...
Žiadne ak.
Zatiaľ o tom nehovorme.
Myslím to vážne.
Hovorme o niečom inom. O hocičom.
Neviem, o čom hovoriť.
Dobre, čo tak...
Hovorme o tom, aký je Beckett otrasný kapitán, alebo...
Alebo že Jack zmizol.
Kým ste boli na výjazde, bol tu Morris.
- Je v poriadku? - Áno.
Sullivan mu dal svoj starý kempingový spacák.
Sullivan nepôsobí ako niekto, kto kempuje.
Ten spacák nevyzeral veľmi staro.
Viem.
- Nič som nepovedala. - Ale myslela si si.
Myslela! Profesionálne!
Nevieš, na čo myslím.
Poďme, devätnástka.
Viem, že ste mladí a myslíte si, že máte tonu času, ja nesúhlasím.
Vidím, že okrem rýchlosti treba pracovať aj na držaní tela.
To je ono.
Ďakujem, Herrerová.
Dnes poobede budeme trénovať s hasičskou potápačskou...
Crisis One na roh 11. a Central Parkway.
Stihol by viac, keby tak nemiloval počúvať svoj hlas...
Idem len s Herrerovou, uži si Beckettovu one-man šou.
Všetkých vás zložím. Ustúpte!
Dostanem vás!
- Nie! - Morris.
Morris, hej, pozri sa na mňa.
Som Vic. Vic a Andy zo stanice 19. Sme priatelia.
- Odveďme ho z cesty. - Nie!
- Sme Vic a Andy. - Nie!
- Morris, si v poriadku. - Nie!
Dýchaj. Dýchaj na štyri.
- Štyri? - Dýchaj s ním.
Nádych na štyri, zadržať na štyri.
Dýchaj.
Počkaj. Nie. Hej! Prestaň!
- Pusti ju. To je Andy. Poznáš ju. - Daj mi pokoj!
- Morris, prestaň! - Nestratím ťa!
Musíš je pustiť. To je Andy.
Nestratím ťa!
- Morris, nie. - Nestratím ťa!
Dosť, prestaň. Nie sme vo Vietname.
Si v bezpečí. Si v Seattli.
Toto je Andy, musíš ju pustiť. Prihovor sa mu.
Som Andy, si v Seattli, v bezpečí.
- Dýchaj ďalej, dobre? - To je ono.
Poďme si sadnúť.
- Na štyri. - Poďme.
- Dva, tri, štyri. Zadrž. - To je ono. Bude dobre.
Dva, tri, štyri.
- Sadni si. - Ostaneme tu.
- Sme s tebou. - Budeme tu.
Si v poriadku.
Dáte mi chvíľku?
Samozrejme.
- Iste. - Áno.
- Áno.
Budeme pri sanitke, dobre?
Donesieme ti vodu.
Dobre.
Len ďalej dýchaj, dobre?
Ako si vedela, čo hovorí?
Saigon Grill.
S Travisom si odtiaľ objednávame jedlo.
Znamená to „rýchlo“.
Bude mu len horšie.
Kým Arlo žil, bol v pohode.
- Teda nie, čo sa týka podmienok... - Jasné.
...no bol vyrovnaný.
Izolácia mu nerobí dobre.
Týmto veteránom nestačia základné služby.
- Potrebujú priateľa. - Môžeme mu byť priateľmi.
Vieš?
Len sa bojím... že to nebude stačiť.
Páči sa, Morris.
- To je ono. - Hej.
Dohodnime sa.
Keď Hughesovú prepustíme, jej plat môžete využiť, ako chcete.
- Nie. - Neviete vyjednávať.
Nie s niekým, kto nedodržuje sľuby.
Navyše mi ponúkate zlú dohodu.
Skúsil som to.
Dobre, že naučila iných, ako robiť jej prácu.
Aspoň nám tu nebude chýbať.
MINULÁ JESEŇ
Hej, Morris, kamarát. Mám pre teba dokonalý kabát.
Vtipné, lebo ten dokonalý mám preňho ja.
- No tak. - Ste úžasní.
Môžeš si ich zobrať oba.
To hej, mám veľa miesta v šatníku.
- Ale padaj. - Okej.
Mrzí ma to, ale dnes niekomu zlomím srdce, chlapci.
V mojom kabáte jedine nejakej dáme.
Čo povieš?
Veľa to pre mňa znamená, chlapci.
Oba sú krásne, ale vyberám si Ruizov.
- Porazí ma. - Správna voľba, Morris.
Páči sa.
- Vyskúšaj si ho. - Áno.
To je ono.
Dokonale ti sadne.
Asi je to hlúpe, ale potreboval som vyhrať.
A ja som potreboval kabát.
Vyzeráš v ňom super.
- Svedčí ti. Nehnevám sa. - Super.
Dobre.
Pristane ti, to je najdôležitejšie.
- Len na mňa pozrite. - Pozrime sa.
Myslel som si, že Arlova generácia mala ľahší návrat,
ale možno som sa mýlil.
Vravel, že keď prišli, čakali ich pred lietadlom,
vítali ich s plagátmi a balónmi.
Ale kde boli všetci tí ľudia s balónmi, keď bol na tom najhoršie?
Keď som sa vrátil z Vietnamu, tiež nás vítal dav ľudí,
ale pľuli na nás.
- Bože, Mo. - Hej.
„Pre Vivianne, ktorá tento park milovala.
S láskou Hal a tvoje dievčatá.“
Kto sú podľa teba jej dievčatá?
Možno dcéry z prvého manželstva?
Divne napísané. Kúpi plaketu a dá tam len svoje meno?
On za ňu zaplatil.
- Aha. - Môžu byť rady, že ich spomenul.
Možno sú to jej psy, ktoré neznášal, alebo priateľky, ktoré neznášal.
Zdá sa mi, že vieš, o čom hovoríš.
Akoby si si na niečo spomínal.
Keby tam stálo: „Morrisovi, ktorý miloval tento park,“
nikto by neuhádol, že je to preto,
lebo iba tu ma neobťažujú policajti.
Ja by som to formulovala lepšie.
Nie ako Hal.
Každý, kto by si sem sadol, by vedel, že Morris Hapgood
bol najbystrejší a najlojálnejší mudrc a priateľ.
Si mi inšpiráciou, kamoš.
Vážne.
Mudrc znamená len, že som starý.
Okej.
Ešte na tom popracujem.
Vyhrávaš.
Bože, musím ísť na hodinu.
Dobre.
Toto si nechaj. Toto všetko je tvoje.
- Okej. - A uvidíme sa, dobre?
- Dovidenia. - Ahoj.
Maj sa.
HASIČSKÝ ZBOR SEATTLE
Si v poriadku?
Hej.
Len to nevyšlo.
Carinino umelé oplodnenie.
Nie je tehotná.
Opäť.
To ma mrzí.
Hej!
Čo to má byť?
- Fíha. Čo je? - Poď sem.
- Čo robíš? - Hej.
Keď si šťastný, je to ešte desivejšie, ako keď si prísny a vážny.
Bude sa cítiť zle, keď zistí, čo som vybavil.
Čo si vybavil?
Vybavil som Morrisovi pohovor na prechodné ubytovanie pre veteránov.
Paráda! Áno!
Dobre, cítim sa trochu zle, že som povedal, že si desivý, si úžasný.
Skvelá práca, kamoš.
To vysvetľuje ten čudný tanec. Som nadšená. Vďaka.
Takže už nič nemusíme riešiť?
- Áno. - Dobrá práca.
Vypadni z cesty!
Padaj!
Vypadni!
Hýb sa, dedo!
- No tak, meškám do práce! - Počkajte.
- Morris. - Hej, dedo, vypadni!
Chvíľu počkajte, jasné? Počkajte.
Morris.
Morris, čo tu robíš?
Čo tu robíš?
Vyzeráš unavene, Mo.
Aj som.
To trúbenie ti asi nepomáha.
Poďme preč z cesty.
Poďme preč z cesty, dobre?
Nech ťa nezrazia.
- Je to jedno. - Ale nie je.
Bola by som nešťastná, Morris.
- Sadnime si, dobre? - Idú príliš pomaly.
- Nezabili by ma. - Sadni si.
Morris, povieš mi, čo sa stalo? Zrušili vám kemp?
Všetko je preč. Všetko.
Čo mám teraz robiť?
Dokumenty na pohovor o ubytovaní.
Mal som ich v stane.
Smetiarske auto všetko zobralo.
Všetko, čo som ešte mal.
Už toho mám dosť.
- Zase len chcete... - Nie, toto je o vašom egu.
Preto chcete vyhodiť Hughesovú.
To, čo vám spravila,
chcete zúfalo spraviť aj vy ľuďom, čo riadia rozpočet,
klaunom so záujmami,
rodinkárom a byrokratom, čo vedú mesto.
Chceli ste ich v kampani poraziť, ale teraz vás vlastnia.
Chcete im vzdorovať, ale bojíte sa.
A nenávidíte ju, lebo sa nebála.
Počúvajte ma.
Nevyhadzujte ľudí, čo sú na vašej strane, aby ste si získali tých, čo nie sú.
Tak rýchlo stratíte všetkých.
Porušenie subordinácie.
Skvelé.
Hughesová to má od vás?
- Snažím sa pomôcť... - Sadnite si.
Dnes to vyriešime.
MINULÁ ZIMA
Morris o všetko prišiel.
Musíme ten náročný proces znovu absolvovať.
Áno, ale bez preukazov
a rodného listu to bude...
To bude ešte náročnejšie.
- Čo keby býval s nami? - Prosím?
Viem, že to nie je správne riešenie.
Len vravím, že by mi to nevadilo.
Čo?
S nami? Chceš, aby sme bývali spolu?
Dobre.
Viem, že sme o tom ešte nehovorili,
ale nevyvíja sa to snáď tým smerom?
Nebude to zajtra, ale... Pomôž mi.
Prečo som zrazu taká nesvoja?
Cítim sa akoby som mala 22, keď hovoríme o ďalšom kroku.
Lebo keď sme o tom naposledy hovorili, boli sme v tom veku?
- Boli sme starší. - Možno trochu.
Bolo to jednoduchšie.
A toto je ťažké?
Nie, toto nie.
Toto nie.
Všetko okolo toho.
Okolo nás.
Čo to robíš?
Chcem sa správať šialene, aby si nebola taká nesvoja,
keď ti poviem: „Milujem ťa
a chcem s tebou bývať.“
Zlomíš posteľ.
Chcem s tebou polámať veľa postelí.
- Prestaň! - Nie.
Tak?
Áno.
- Ale najprv... - A je to tu.
Najprv zistíme, ako pomôcť Morrisovi získať papiere na vybavenie ubytovania.
Viem, že tu nechceš byť, ale každý má službu aj v Crisis One.
Buď pred ním v pohode, jasné?
Jasné.
Ahoj.
Keby som vedel, že prídeš, upratal by som tu.
Vieš čo? Spravím to teraz.
Výborne. Dobre.
Viem, že ti všetko zobrali, Morris, tak som ti niečo doniesla.
- To si nemusela. - Pozri si to.
Solaire Rambler 300?
- Rolls Royce medzi stanmi! - Rolls Royce medzi stanmi!
- Ten si chcel, však? - Ďakujem ti.
Na ulici Monroe je útulok, ak chceš, zoženiem ti tam posteľ.
- Už som ti vravel, do útulku sa nevrátim. - Dobre.
Haló? Prepáčte. Môžete prestať?
Rozprávam sa súkromne s priateľom.
Môžem sa len spýtať na vašu charitu?
- Nemôžete. - Len jedno vyjadrenie.
- Nie sme tu pre vás. - Pardon.
Dobre.
Morris, mrzí ma to.
Vieš, že to nerobíme pre médiá.
- Nie. - Nevedela som, že tu bude.
V pohode, je tu stále.
Navyše ma odfotila z dobrej strany.
Dobre.
Tak ho postavme, dobre?
- Dobre. - Páni moji.
DNES
- Čo je s tebou? - Čo?
Správaš sa čudne.
A schovávaš si veci v skrinke?
Je to...
Je to téčko.
Testosterón.
Beriem ho už týždeň.
Keď mám správnu hladinu, som zas sám sebou.
Cítim sa, ako keď som mal 20.
- Vo všetkých oblastiach, ak mi rozumieš. - Okej.
A prečo ho skrývaš?
Ešte som to nepovedal Mirande.
Čo si jej nepovedal?
Že berie testosterón.
Kamoš!
Veď o nič nejde.
Cíti sa úžasne.
„Rýchlejší ako výstrel, silnejší ako lokomotíva,
jedným skokom vyskočí na vrch mrakodrapu.“
Ona nevie, o čom hovoríš.
Okej. Musíme len...
To je ono.
Chápem.
Ty máš z injekcií nadľudskú silu, ale ja...
Ja sa pre moje injekcie a ďalšie a ďalšie injekcie cítim otrasne.
Robíme IVF.
Moje vajíčka v jej rúre.
Je to hrozné.
Akoby som cítila dozrievať vajíčka v mojich folikuloch.
Je to ako hroznové želé.
Akoby sa mi v útrobách prelievalo hroznové želé.
Prečo hroznové?
Už chápem.
Som rada, že sa z chlapských injekcií cítiš super,
kým ja sa z tých mojich cítim ako nafúknutý kurník.
Kurník?
Lebo vyrábam vajcia, Beckett.
IVF. Dávaj pozor.
Keď sme s bývalou skúšali IVF, pomáhala jej mäta.
Vozy stanice 19 na roh 11. a Central Parkway.
Hej, to je Morrisov kemp.
Môžem sa s niekým vymeniť? Poznám to tam.
Dnes nie, Hughesová.
Máš podmienku, kým nám veliteľka nedá vedieť.
Uvidíme sa neskôr.
Pohyb, ľudia.
Beckett, Wiggins, stav južnej časti?
Pracujeme na tom.
Bishopová, Green, sever?
Pod kontrolou, kapitánka.
Warren, Cutler, idú k vám ďalší pacienti.
- Rozumiem. - Sullivan, Montgomery, evakuácia?
Odpovedzte.
Niekto musí dostať Morrisa zo stanu.
Poviem jej to. Len fakty. Ľahšie to prijme...
Mám to urobiť? Riešim s ňou Crisis One.
- Nechaj to na mňa. - Hughesová.
Morris...
Veľmi ma to mrzí.
Spravíme si poradu a stresovú rozpravu po kritickom incidente.
- Zavolám Diane. - Spravím to.
Tú rozpravu.
Samozrejme, budeš s nami.
Nebola si na výjazde,
ale bol pre teba dôležitý.
Nie, myslím, že by som ju mala viesť.
Mám na to tréning a viem, čo pre nás znamenal.
- Počkať. Kapitánka... - Nie, zvládnem to.
Potrebujem to.
Warren, nahlás dispečingu,
že sme k dispozícii v prípade potreby pre stresovú rozpravu.
Rozumiem.
Naša práca je ťažká.
Každý deň pri práci vidíme a zažívame ťažké veci.
Tu si to priznáme a bezpečne o tom môžeme hovoriť,
aby sme to nedusili v sebe
neriešili to návykovými látkami a neubližovali si.
Aby sme túto prácu mohli robiť ešte roky.
Máte otázky?
Diskusiu postavíme na štyroch otázkach.
Čo sme spravili správne?
Čo sa malo stať?
Čo sa naozaj stalo?
A čo by sme najradšej spravili inak?
Tieto otázky v nás vyvolajú pocity
a aj o tých budeme hovoriť.
Takže, čo sme spravili správne?
Hneď po príchode sme rýchlo získali prístup k vode.
Spojazdnili sme dve hadice a držali perimeter, aby sa oheň nešíril.
Zorganizovali sme efektívny priestor na triedenie ranených.
Chránili sme ľudí pred požiarom.
Vy dvaja ste dáko ticho. Chcete niečo dodať?
Okej. Travis?
Podľa mňa sme nič nespravili správne.
Okej, môžeš to rozvinúť?
- Hej! Morris. - Poďme odtiaľto preč.
- Musíš ísť s nami. - Nie... Toto je moje.
Je to môj stan.
To chápem, ale musíme ísť.
Nie, nechajte ma!
Počúvaj ma. Veci v stane nestoja za tvoj život.
Chápeme to.
- Ste v poriadku? - Bez vecí nejdem!
- Morris! - Nie!
Dobre.
Čo by sme chceli, aby bolo inak?
Aby si tam bola.
To by som najradšej zmenil.
Neviním ťa za to, čo sa stalo, ani teba, že si ju nezobrala.
- Herrerová za to nemôže. - To viem.
Viem, že to nie je racionálne.
Ale pýtaš sa, čo by sme chceli zmeniť.
- Na to odpovedám. - Áno, viem.
A odpovedáš úprimne, tak to má byť.
Chcel by si, aby som tam bola, lebo...
Lebo si myslím, že ty by si Morrisa presvedčila, aby odišiel zo stanu.
A ešte?
Pretože, by som nemusel vinu za to, že som ho nezachránil, niesť len ja.
Aspoň by som ju neniesol sám.
Pretože...
Pretože?
Pretože ak niečo nesieš so mnou,
aj ak je to niečo otrasné, už to nie je nemožné.
Travis, nebola som tam.
Ale teraz tu som.
Teraz to s tebou ponesiem.
Všetci v tomto kruhu.
Nikto z nás v tom nie je sám.
Obklopujú vás ľudia, ktorí vás chápu.
Chápu vašu bolesť, stratu, vinu aj hnev.
Obklopujú vás ľudia, ktorí vám najlepšie pomôžu zvládnuť to.
A teba tiež.
Morris to celé roky nemal.
Ale dobre viem...
...že v tomto poslednom roku áno.
Pošlem vám ďalšie zdroje a budem tu.
Takže aj keď formálne končíme,
kedykoľvek si ma odchyťte a porozprávame sa.
Dobre?
Znovu to dokázala, priatelia.
A zachránilo mu to život. Počkať, nie, zomrel.
Hej, hej.
Nie, Travis. Zomrel. Robili sme, čo sme mohli, aj tak je mŕtvy.
Slúžil krajine, ktorá sa oňho nepostarala. Ani najmenej.
Snažil sa chrániť svet, ktorý nechránil jeho.
Pretože dávate a dávate a dávate
a keď niečo potrebujete, keď nemáte silu...
Keď chvíľu nie ste šťastní a usmievaví, zábavní a silní...
Lebo to sa nedá, nie?
Vieme, aký hrozný vie svet byť.
Vic, stále hovoríme o Morrisovi?
Čo tým myslíš?
Počkaj. Myslím, že Travis...
Nie. Samozrejme, že hovorím o sebe!
O sebe, ktorá sa celý život nonstop starám o všetkých okolo.
O sebe, ktorá odkladám bokom svoje pocity, smútok, zmätenosť a strach
a vtipkujem, aby sa ostatní cítili lepšie
a schopnejšie, aj keď sama nie som v poriadku.
Keď nemôžem od strachu dýchať.
Keď...
Keď mám hruď ako...
Keď ani nevidím.
Keď nevidím cez tú hmlu...
Nedotýkaj sa ma!
Daj jej priestor, nechaj ju dýchať.
Hovorím o Morrisovi.
Isteže o ňom, ale je to aj o mne, o nás.
O nás všetkých, lebo... Necítim to len ja. Nemôžem v tom byť sama.
Samozrejme, že nie si.
Keď niekoho potreboval, nemal nikoho.
To nie je pravda, Vic. Mal nás.
Vieš, že nás mal.
- Aj on to vedel. - A nestačilo to, Ben.
Nestačilo to.
A čoskoro nám vezmú to, čo nám mohlo pomôcť zachrániť ho,
všetko nám berú.
- Všetko nám berú. - Nedovolíme to.
Nikto z nás im to nedovolí.
Nedovolíme im zrušiť Crisis One.
Bože.
- Prepáčte mi. - Je to okej.
Prepáčte. Bože môj.
Bože, prepáčte. Ospravedlňte ma.
Prepáčte.
No tak, musíš byť ohromená, dal som ti aspoň tri minúty.
Vieš...
...dnes si všetkých zachránila pred nervovým zrútením.
Skôr ako som sa zrútila sama?
No tak.
Travis, celé mesiace som...
Nič som necítila.
A potom...
Bože, neviem, čo je horšie.
Tá rozprava bola úžasná, bla bla bla.
Všetky komplimenty, ktoré neznášaš.
Ale, úprimne, najlepšie bolo...
keď si, veď vieš...
Aj tí najlepší najradšej vidia silnú ženu plakať.
Myslím to vážne.
Vidím, ako to je.
Bolo to ako... vieš, ako keď sa vo filme narodí bábätko
a neplače a všetci panikária,
pretože to znamená, že niečo je veľmi zlé.
Ale nechcú, aby to bolo vidno, aby nevyplašili mamu, tak je to len
nervozita, mĺkve pohľady.
Ale potom dieťa začne nariekať a zrazu je to
úľava, mĺkve pohľady.
Vďaka Pánu Bohu.
Áno, viem, z reálneho života,
lebo sme záchranári.
- Nepáči sa mi tvoj tón. - Fakt?
Ale bolo to tak.
Keď si začala plakať.
Povedali sme si: „Bábätko je v poriadku.
Bábätko prežilo.“
- Ja som to bábätko? - Áno.
Občas môžeš byť bábätko ty...
...a nechať iných, aby sa o teba starali.
Ľúbim ťa.
A vždy sa o teba postarám.
- Budeš mať strašne opuchnuté oči. - Čuš.
Bude to hrozné.
Toto sa ti páči.
Prosím, kapitánka. Bude ti to chutiť.
- Ďakujem. - Zdravím, veliteľka.
Nie, nie. Pohov.
Po tom aký ste mali deň. Prosím, dajte si pohov.
Poručík Sullivan mi zavolal.
Mrzí ma, čo sa stalo Morrisovi.
Viem, čo pre vás znamenal.
A vy preňho.
Dobre, toto vám čas späť nevráti,
ale mám pre vás dobré správy.
Crisis One je v bezpečí.
Nateraz.
A čo Vic? Stále má Hughesová prácu?
A kto iný by viedol zachránený Crisis One?
Zachránili ste jej prácu.
Jej práca ju zachránila.
Dobrá práca vás všetkých ju zachránila.
Crisis One ju zachránil.
- Nuž... - Veliteľka, dajte si s nami gumbo.
- Sadnite si. - Naberie vám.
Svetovo známe Warrenovské gumbo.
Fíha.
Všetkých nás má rozveseliť.
Poznala som vojaka, Morris sa volal, aj neprekonateľné pre iných zdolal.
Za život si zaslúži plaketu, svojimi činmi iných chránil tu.
Do srdca svojho veľkého i vesmír by schoval.
V OHNI
Preklad titulkov: Ivana Kopisová